Suomalaisen komedian historiassa kääntyy uusi lehti, kun stand up -koomikko Ismo Leikola ja hänen vaimonsa ja kirjoituspartnerinsa Angelika saavat yllättävän kutsun lähteä tekemään uraa Hollywoodiin. Mukanaan heillä on vain hyvin hatarat käsitykset mihin he ovat astumassa, pelonsekainen into ja Espanjan kaduilta adoptoitu Kity-koira. Millaista on rakentaa koomikon uraa amerikkalaisen viihdemaailman ytimessä ensimmäisenä suomalaisena? Kestääkö pariskunnan kantti kulttuurissa, jossa pärjääminen vaatii keskimääräistä enemmän luovuutta, voimia ja rohkeutta? Mitä vastuksia, kommelluksia ja jopa pelottavia hetkiä heidän matkansa varrella tulee eteen? Suo, kuokka ja Hollywood on paitsi ainutlaatuinen sukellus stand up- komiikan tekemiseen viihteen kovimmassa ytimessä, mutta samalla myös kahden ihmisen henkilökohtainen ja ammatillinen kasvutarina kovan paineen alla. Kirja on kuin henkilökohtainen kirje vanhalle ystävälle aavan meren tuolta puolen. Leikolat kertovat vauhdikkaasti, hauskasti ja rehellisesti viidestä vuodestaan Amerikassa.

Se tapahtui meille : isän ja tyttären matka inkerinsuomalaisuuteen / Lea Pakkanen (373358), lukija Alma- Ruut Karjalainen, Harri Heikkilä, kesto 15 h 30 min Inkerinsuomalaisten historia on vaikenemisen historiaa. Tähän havahtuvat Santeri ja Lea Pakkanen, isä ja tytär, joille omien sukulaisten kohtalot on arvoitus. Herää tarve tietää, ja alkaa matka. Se vie Jäämeren rannalle Jakutiaan, jonne karkotettiin isoäiti, ja siperialaiseen Gulag-vankileirikaupunkiin, jonne päätyi isoisä. Se johdattaa Venäjän Karjalaan, mihin hengissä selvinneet inkeriläiset pääsivät sodan jälkeen, ja Pietarin alueelle, missä inkeriläiskylien tilalla seisovat venäläislähiöt. Ja oliko paluumuutto lopulta paluu vai muutto? Yhden suvun kautta, tutkimustietoon ja arkistomateriaaleihin nojautuen, hahmottuu kuva tuntemattomaksi jääneestä vähemmistöstä.

#### Tietokirjallisuus

Estonian salaisuudet / J. K. Tamminen (374726), lukija Joonas Kääriäinen, kesto 5 h 33 min Estonia-alukseen liittyy paljon asioita, joita virallisista raporteista ei löydy. On puhuttu sotatarvikkeiden kuljetuksista, kokaiinilasteista, Venäjän mafiasta, kadonneista kapteeneista ja jopa murhista. J. K. Tamminen on selvittänyt näitä väitteitä unohtamatta tutkimusraportteja. Matkustaja-autolautta M/S Estonian uppoaminen 28.syyskuuta 1994 oli järkyttävä uutinen koko maailmassa. Tämä kirja ei kertaa jo aiemmin kerrottua, vaan tarjoaa uusia, salattuja näkökulmia. Tamminen on vuodesta 1995 alkaen haastatellut useita tapahtumasta ja aluksesta tietäviä henkilöitä. Tiedämmekö edelleenkään, mitä Estonialla todella tapahtui ja miksi?

Joulupukki : tuhatvuotinen arvoitus / Eero Perunka (373653), lukija Marko Kallinen, kesto 15 h 38 min Pyhä Nikolaus, Sinterklaas, Christkind, Santa Claus. Joulupukin tuhatvuotinen legenda on yksi historian kiehtovimpia arvoituksia, joka on täynnä silmänkääntötemppuja, palvontamenoja ja ikivanhoja lahjan antamisen rituaaleja. Joulupukin arvoitus vie lukijan myöhäisantiikin Roomaan, keskiajan juhlanviettoon ja Euroopan laidalle Lapin paljaille tuntureille. Mistä löytyy todellinen joulupukki, ja mitä hän haluaa? Miten Myran piispa Nikolauksesta kasvoi punanuttuinen hyväntekijä ja lasten sankari? Mikä on vastaus tuhatvuotiseen arvoitukseen? Eero Perunka on kulttuurihistorioitsija ja Lapissa majaileva poronomistaja.

Sairastunut mieli : kuinka sen kanssa voi elää ja selviytyä / Leena Vähäkylä (374216), lukija Anna Saksman, kesto 8 h 14 min